wannaphong/clean_thaiwikipedia huggingface dataset:
# รัฐเชียปัส
รัฐเชียปัส  เป็นรัฐทางตอนใต้สุดของประเทศเม็กซิโก ตั้งอยู่ทางตะวันออกเฉียงใต้ของประเทศ เมืองหลวงของรัฐคือเมืองตุซตลากูติเอร์เรซ  รัฐเชียปัสติดกับรัฐตาบัสโก ทางทิศเหนือ ติดกับรัฐเบรากรุซทางตะวันตกเฉียงเหนือ และรัฐวาฮากาทางตะวันตก ทางตะวันออกของรัฐเชียปัสติดกับประเทศกัวเตมาลา และทางทิศใต้ติดกับมหาสมุทรแปซิฟิก รัฐเชียปัสมีพื้นที่ประมาณ 74,211 ตร.กม. (28,653 ตร.ไมล์) จากการสำรวจประชากรในปี 2005 มีประชากรอยู่ราว 4,293,459 คน 

โดยทั่วไปแล้วรัฐเชียปัสมีภูมิอากาศชื้น ภูมิอากาศร้อนชื้น ในทางตอนเหนือที่ติดกับรัฐตาบัสโก ใกล้กับเตียปา มีฝนตกมากกว่า 3,000 มม. (120 นิ้ว) ต่อปี ในอดีตพืชผัก ต้นไม้ธรรมชาติในบริเวณนี้ปลูกในที่ราบ มีต้นไม้สูงป่าฝน แต่ได้ถูกทำลายเกือบหมดทำให้ไม่สามารถทำไร่นาได้ 

ในช่วงกลางคริสต์ทศวรรษ 1990 มีการสำรวจว่าประชากรส่วนใหญ่ในรัฐเชียปัสเป็นคนจน เป็นชาวนาตามชนบทCollier, George A pg 16 ประมาณ 1 ใน 4 ของประชากรมีเชื้อสายเต็มตัวหรือส่วนหนึ่งของชาวมายา และในพื้นที่ชนบทประชากรส่วนมากไม่พูดภาษาสเปน รัฐนี้ประสบปัญหากับภาวะขาดสารอาหารมากที่สุดในเม็กซิโก ตกราว 40% ของประเทศ
# รัฐโฮไรมา
โฮไรมา  เป็นรัฐเหนือสุดและเป็นรัฐที่มีประชากรน้อยที่สุดในประเทศบราซิล ตั้งอยู่ในเขตลุ่มแม่น้ำแอมะซอน อยู่ติดกับรัฐอามาโซนัชและรัฐปารา และยังติดกับประเทศเวเนซุเอลาและกายอานา มีประชากรอยู่ 400,000 คน (ปี 2006) มีเมืองหลวงรัฐคือเมืองบัววิชตา มีเมืองในรัฐ 15 เมือง
# จดหมายของนักบุญยอห์น ฉบับที่ 2
จดหมายของนักบุญยอห์น ฉบับที่ 2  เป็นหนังสือฉบับที่ 24 ของคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายสากล อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 2 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสต์ศาสนิกชนทั่วไป ไม่ได้ระบุว่าเป็นคริสตจักรใด

หนังสือเล่มนี้แต่แรกเป็นจดหมาย ส่งถึงผู้รับที่ไม่ได้เอ่ยนาม เพียงแต่ถูกเรียกว่า ท่านสุภาพสตรีที่ทรงเลือกไว้และบรรดาบุตร ส่วนชื่อผู้เขียนก็ไม่ได้ระบุเช่นกัน แต่ผู้เขียนเรียกตนเองว่า ข้าพเจ้าผู้ปกครอง คริสตจักรในยุคแรกเชื่อต่อกันมาว่า ผู้เขียนคือยอห์นผู้นิพนธ์พระวรสาร ผู้เดียวกันกับที่ได้เขียนพระวรสารนักบุญยอห์นและจดหมายของนักบุญยอห์น ฉบับที่ 1 อันเป็นจดหมายฉบับแรกก่อนหน้านี้ด้วย จากการวิเคราะห์เนื้อหาในจดหมายโดยผู้เชี่ยวชาญแล้วพบว่า ในจดหมายของนักบุญยอห์น ฉบับที่ 1 และจดหมายของนักบุญยอห์น ฉบับที่ 2 มีเนื้อหาภายในจดหมายหลายข้อความที่คล้ายกัน เช่น 2 ยอห์น 5 กับ 1 ยอห์น 2:7, 2 ยอห์น 6 กับ 1 ยอห์น 5:3, 2 ยอห์น 7 และ 1 กับ 1 ยอห์น 4:2 - 3 และ 2 ยอห์น 12 กับ 1 ยอห์น 1:4 เป็นต้น ผู้เชี่ยวชาญจึงสรุปตรงกันว่าเป็นผู้เขียนคนเดียวกัน ช่วงเวลาในการเขียนจดหมายฉบับนี้น่าจะใกล้เคียงกับฉบับแรก นั่นคือช่วงปลายศตวรรษแรก หรือราวปีค.ศ. 90

ในช่วงคริสต์ศตวรรษแรก ทั้งอัครทูต มิชชันนารีต่างเดินทางไปยังสถานที่ต่าง ๆ เพื่อการประกาศข่าวดี เมื่อไปถึงยังเมืองใดก็จะเข้าไปพักในบ้านของคริสเตียนหรือผู้ที่เชื่อ ซึ่งก็จะได้รับการต้อนรับและดูแลจนกว่าจะเดินทางต่อไป ในช่วงนั้นได้มีผู้ที่สอนผิดหรือครูเทียมเกิดขึ้นด้วย พี่น้องคริสเตียนบางคนที่ไม่ได้ระมัดระวังก็ได้ต้อนรับคนเหล่านี้เข้าไปในบ้านของตน ยอห์นเป็นห่วงว่าคริสเตียนบางคนอาจจะต้อนรับครูเทียมเหล่านี้และถูกชักจูงให้หลงผิดได้ จึงเขียนจดหมายฉบับนี้ขึ้น

ยอห์นมีจุดประสงค์หลักสองประการในการเขียนจดหมายฉบับนี้ ประการแรกคือ ต้องการให้คริสเตียนดำเนินชีวิตตามพระบัญญัติของพระเจ้า นั่นคือ ให้เราทั้งหลายรักกันและกัน2 ยอห์น 5 ในจดหมายยอห์นกล่าวถึงความสำคัญของความรักว่า การแสดงออกถึงความรักอันบริสุทธิ์หมายถึงการเชื่อฟังคำสั่งของพระเจ้า2 ยอห์น 6 ดังนั้นคริสเตียนจึงต้องรักกันและกันฉันท์พี่น้อง

ประการที่สองคือ ต้องการให้คริสเตียนระมัดระวังและอย่าเกี่ยวข้องกับผู้ที่สอนผิด โดยยอห์นอ้างถึงความจริงที่ว่าพระเยซู พระบุตรพระเป็นเจ้าได้เสด็จมาบังเกิดเป็นมนุษย์ และกล่าวว่าผู้ใดที่ไม่รับความจริงข้อนี้ผู้นั้นเป็นผู้ล่อลวง2 ยอห์น 7

 โครงร่าง 

1. คำทักทาย 1 - 3

2. ข้อคิดเห็นเกี่ยวกับความรักและหลักข้อเชื่อที่ถูกต้อง 4 - 11

3. บทสรุป 12 - 13
# รัฐโกอาวิลา
รัฐโกอาวิลา  เป็น 1 ใน 31 รัฐของประเทศเม็กซิโก ตั้งอยู่ทางตอนเหนือของประเทศ  เมืองหลวงของรัฐคือเมืองซัลติโย

รัฐโกอาวิลาติดกับรัฐนวยโบเลออนทางตะวันออก ติดกับรัฐซากาเตกัสทางตอนใต้ และติดกับรัฐดูรังโกและรัฐชิวาวาทางตะวันตก รัฐโกอาวิลามีพื้นที่ 151,571 ตร.กม. (58,521.9 ตร.ไมล์) เป็นรัฐที่พื้นที่ใหญ่ที่สุดเป็นอันดับ 3 ประกอบด้วย 38 เทศบาล จากการสำรวจประชากรในปี 2005 รัฐโกอาวิลามีประชากร 2,495,200 คน
# กีฬามหาวิทยาลัยโลกฤดูร้อน 2011
กีฬามหาวิทยาลัยโลกฤดูร้อน 2011  หรือการแข่งขันกีฬามหาวิทยาลัยโลกฤดูร้อนครั้งที่ 26 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่เซินเจิ้น สาธารณรัฐประชาชนจีน ระหว่างวันที่ 12 สิงหาคม ถึง 23 สิงหาคม พ.ศ. 2554

 การแข่งขัน 
 ชนิดกีฬาที่แข่งขัน 
ต่อไปนี้เป็นรายชื่อกีฬาที่เข้าแข่งขันในมหาวิทยาลัยโลกฤดูร้อน 2011:

 กีฬาทางน้ำ
 
 
 
 
 
 
 
 
 
 
 จักรยาน 
 บีเอ็มเอ็กซ์ (2)
 จักรยานเสือภูเขา (2)
 ถนน (4)
 ลู่ (8)
 
 
 ยิมนาสติก 
 แอโรบิก (6)
 ยิมนาสติกสากล (14)
 ยิมนาสติกลีลา (8)
 
 
 
 
 
 
 
 
 

 ประเทศที่เข้าร่วมแข่งขัน 
มี 150 ประเทศเข้าร่วมการแข่งขันมหาวิทยาลัยฤดูร้อน 2011Countries  

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
  (เจ้าภาพ)
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
  (4)
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 สรุปเหรียญการแข่งขัน
# โอนิกซ์
thumb|โอนิกซ์ที่ถูกสไลซ์ (กว้าง 2.5 cm)
โอนิกซ์  เป็นรูปแบบกลุ่มที่มีผลึกละเอียด (Cryptocrystalline) ของแร่ควอตซ์ (Quartz) โอนิกซ์จะแสดงลักษณะสีเป็นแถบแนวขนาน มีตั้งแต่สีขาวไปจนเกือบทุกสี (นอกจากบางสี เช่น สีม่วง หรือ สีน้ำเงิน) โดยปกติจะพบโอนิกซ์ที่มีแถบสีขาว สีแทน และสีน้ำตาล หรือถ้ามีแถบสีขนานกัน มีสีเหลืองออกน้ำตาลแดงผสมส้ม หรือ สีน้ำตาลเข้ม จะเรียกว่า ซาร์ด (Sard) หรือ ซาร์โดนิกซ์ (Sardonyx) ซึ่งมีสีแดงมากกว่าสีดำ โดยทั่วไปโอนิกซ์จะมีสีดำบริสุทธิ์ และมีความหลากหลายมาก แต่โอนิกซ์มักไม่ค่อยเกิดเป็นแถบสีต่างๆ

แต่ก็มีประวัติศาสตร์ที่ยาวนานของใช้สำหรับแกะสลักและทำเครื่องประดับที่มีการตัดมักจะเป็น cabochon หรือเป็นประคำ และยังใช้ สำหรับรอยพิมพ์แกะและทำจี้อัญมณี ซึ่งแถบสีจะทำให้ภาพมีความคมชัดมากกว่าพื้นหลัง โอนิกซ์ในธรรมชาติส่วนมากเกิดจากการแปรสภาพมาจากอะเกต 

ชื่อที่นำมาใช้บางครั้งใช้ไม่ถูกต้องกับอุตสาหกรรมวัสดุอัญมณี เช่น แถบสีบนแร่แคลไซต์ (Calcite) ที่พบใน ประเทศเม็กซิโก ปากีสถาน และ สถานที่อื่นๆ ที่มีการแกะสลัก, ขัดและขาย ซึ่งเนื้อของแร่เหล่านี้ จะมีความแข็ง ทนทานน้อยกว่าและแปรสภาพได้ง่ายกว่าแร่โอนิกซ์โดยธรรมชาติ 

 รายละเอียดทางเทคนิค องค์ประกอบทางเคมี SiO2    ความแข็ง 7 ความถ่วงจำเพาะ 2.65 - 2.667 ค่าดรรชนีหักเห (R.I.) 1.543 - 1.552 ถึง 1.545 - 1.554 Birefringence 0.009 Optic sign	 Positive Optical character Uniaxial
# อาเซียนพาราเกมส์ 2008
อาเซียนพาราเกมส์ 2008 เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 4  โดยเจ้าภาพคือจังหวัดนครราชสีมา ประเทศไทย  ในระหว่างวันที่ 20 มกราคม ถึง 26 มกราคม พ.ศ. 2551

 สถานที่จัดการแข่งขัน 
จังหวัดหลักในการจัดการแข่งขันคือจังหวัดนครราชสีมา โดยใช้สนามกีฬาเฉลิมพระเกียรติ 80 พรรษา 5 ธันวา 2550 ที่สร้างขึ้นใหม่เป็นสนามกีฬาหลักในการแข่งขัน นอกจากนี้ยังมีการแข่งขันกีฬาหลายประเภทแยกย้ายกันไปจัดตามสนามกีฬาต่าง ๆ ในจังหวัดนครราชสีมา เช่น สนามกีฬาเทศบาลนคร นครราชสีมา สนามกีฬาของมหาวิทยาลัยวงษ์ชวลิตกุลสนามกีฬามหาวิทยาลัยราชภัฏนครราชสีมา หรือสนามกีฬาของมหาวิทยาลัยเทคโนโลยีสุรนารี เป็นต้น

การแข่งขันกีฬาบางประเภทจะใช้สนามของการกีฬาแห่งประเทศไทย ในกรุงเทพมหานคร และสนามกีฬาเฉลิมพระเกียรติ สมเด็จพระนางเจ้าพระบรมราชินีนาถ 60 พรรษา จังหวัดปทุมธานี สำหรับกีฬาทางน้ำจะจัดแข่งขันที่เมืองพัทยา

 การแข่งขัน 
พิธีเปิด
พิธีเปิดการแข่งขันกีฬาอาเซียนพาราเกมส์ ครั้งที่ 4 จัดขึ้นในวันที่ 20 มกราคม พ.ศ. 2551 ณ สนามกีฬาเฉลิมพระเกียรติ 80 พรรษา โดย พลเอก สุรยุทธ์ จุลานนท์ นายกรัฐมนตรี  เป็นประธานในพิธีเปิด ก่อนการแสดงในพิธีเปิด และ พิธีปิด ได้ยืนสงบนิ่งเพื่อถวายความอาลัย สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ สิ้นพระชนม์

 ชุดที่  ชื่อการแสดงในพิธีเปิด 1  สายแสงแห่งพระบารมี 2  สายแสดงแห่งมิตรภาพ  ความเท่าเทียมโอกาส 3  สายแสงแห่งเกียรติยศการกีฬา   พิธีการ อาเซียนพาราเกมส์ 4  สายแสงแห่งความรัก 5  สายแสงแห่งความเป็นหนึ่ง

พิธีปิด
พิธีปิดการแข่งขันกีฬาอาเซียนพาราเกมส์ ครั้งที่ 4 จัดขึ้นในวันที่ 20 มกราคม พ.ศ. 2551 ณ สนามกีฬาเฉลิมพระเกียรติ 80 พรรษา โดย ดร. สุวิทย์ ยอดมณี รัฐมนตรีว่าการกระทรวงการท่องเที่ยวและกีฬา เป็นประธานในพิธีปิด 

 ชุดที่  ชื่อการแสดงในพิธีเปิด 1  สายแสงแห่งดวงใจ 2  สายแสงแห่งศักดิ์ศรีการกีฬา 3  สายแสงแห่งความทรงจำ 4  สายแสงแห่งความยั่งยืน

 ประเทศที่เข้าร่วม 
ประเทศที่เข้าร่วมกีฬาอาเซียนพาราเกมส์ 2008 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน

 (เจ้าภาพ)

 สรุปเหรียญการแข่งขัน 

 การตลาด 
 สิทธิการออกอากาศ 
สำหรับการถ่ายทอดสดการแข่งขันทางสถานีวิทยุโทรทัศน์แห่งประเทศไทย (สทท.11) กรมประชาสัมพันธ์ จะทำการถ่ายทอดสดเป็นเวลา 2 ชั่วโมงต่อวัน ซึ่งมีทั้งหมด 5 ชนิดกีฬา หมุนเวียนในแต่ละชนิด และ เสนอเทปสรุปผลการแข่งขันรายวันในเวลา 22.45-23.45 น. ส่วนสถานีวิทยุโทรทัศน์ช่องอื่นๆ จะทำการบันทึกเทปสรุปผลการแข่งขันเพื่อนำเผยแพร่ในภาคข่าวกีฬาของแต่ละช่องทุกวัน
# อาเซียนพาราเกมส์ 2005
อาเซียนพาราเกมส์ 2005 เป็นกีฬาคนพิการครั้งที่ 3 ที่แข่งขันในภูมิภาคเอเชียตะวันออกเฉียงใต้ ระหว่างวันที่ 14 ธันวาคม ถึง 20 ธันวาคม พ.ศ. 2548 จัดขึ้นที่กรุงมะนิลา ประเทศฟิลิปปินส์

 สนามกีฬาหลัก 
ศูนย์กีฬาไรซัลอนุสรณ์ (สนามกีฬาคาร์นิวัล) เขตมาลาเต
สนามกีฬาไรซัลอนุสรณ์ - กรีฑา
โคลิเซียมไรซัลอนุสรณ์- ยูโด
สระว่ายน้ำไรซัลอนุสรณ์ - ว่ายน้ำ
สนามเทนนิสไรซัลอนุสรณ์ - วีลแชร์เทนนิส
ซานแอนเดรียสยิม - โกลบอล
วิทยาลัยยิมนาสติกเอมิลิโอ อากินัลโด - ยกน้ำหนัก, วีลแชร์บาสเก็ตบอล
GSIS Hall - กีฬาหมากรุก
นินอย อากีโนยิม - เทเบิล เทนนิส
PSC Badminton Hall - แบดมินตัน
Baywalk, Roxas Blvd, beside the Manila Yacht Club - Sailing demo

 การแข่งขัน 
 ประเทศที่เข้าร่วม 
ประเทศที่เข้าร่วมกีฬาอาเซียนพาราเกมส์ 2005 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน

 (เจ้าภาพ)

 สรุปเหรียญการแข่งขัน
# ฮิโระ ซางะ
ฮิโระ ซางะ  (16 มิถุนายน พ.ศ. 2457 - 20 มิถุนายน พ.ศ. 2530) ทรงเป็นธิดาของ ขุนนางซาเนโตะ ซางะ และเป็นพระญาติกับสมเด็จพระจักรพรรดิโชวะ พระองค์ทรงอภิเษกสมรสในปีพ.ศ. 2481 กับเจ้าชายผู่เจี๋ย พระอนุชาในจักรพรรดิผู่อี๋ หลังจากทรงอภิเษกสมรสแล้วทรงได้รับการระบุพระนามไว้ว่า อ้ายซินเจว๋หลัว ฮิโระ (愛新覺羅•浩) หรือ อ้ายซินเจว๋หลัว ฮ่าว ตามภาษาแมนจู และ ไอชิงกากูระ ฮิโระ ตามสำเนียงญี่ปุ่น หลังจากการเสด็จสวรรคตของจักรพรรดิผู่อี๋ในปี พ.ศ. 2510 พระสวามีของพระนางได้อ้างสิทธิในราชบัลลังก์แมนจูกัว ทำให้พระนางทรงดำรงเป็นสมเด็จพระจักรพรรดินีแห่งแมนจูกัว อย่างไม่เป็นทางการ

 พระประวัติ 
thumb|left|ภาพงานมงคลสมรสของเจ้าชายผู่เจี๋ยและฮิโระ ซางะ ในปี ค.ศ. 1938
ตระกูลซางะอยู่ในชั้นคุเงะสายโอริมาจิ ซันโจ ซึ่งเป็นสายตระกูลฟูจิวาระทางเหนือ ฮิโระเกิดในปี พ.ศ. 2457 ณ โตเกียว ประเทศญี่ปุ่น เป็นบุตรีคนแรกของขุนนางซาเนโตะ ซางะ เมื่อเธอเติบโตขึ้น จึงได้เข้าศึกษาในโรงเรียนกากูชูอิง ซึ่งเป็นโรงเรียนสตรีล้วน

ในปี พ.ศ. 2480 เธอได้รู้จักกับเจ้าชายผู่เจี๋ย พระอนุชาในจักรพรรดิผู่อี๋แห่งราชวงศ์ชิง ซึ่งได้เข้าศึกษาที่โรงเรียนการทหารญี่ปุ่น และได้มีการจัดเตรียมพิธีดูตัว โดยพระองค์ได้เลือกรูปภาพของเธอจากรูปสตรีหลายใบที่เสนอโดยกองทัพคันโตของญี่ปุ่น การสมรสครั้งนี้เป็นไปด้วยเหตุผลทางการเมืองเพื่อสานสัมพันธไมตรีอันเหนียวแน่นระหว่าง 2 ชนชาติคือชาวญี่ปุ่นและชาวแมนจู

พระราชพิธีหมั้นได้จัดขึ้นที่สถานเอกอัครราชทูตแมนจูกัวประจำกรุงโตเกียวในวันที่ 2 กุมภาพันธ์ พ.ศ. 2481 ตามมาด้วยการอภิเษกสมรสอย่างเป็นทางการที่ห้องโถงที่ตั้งกองทัพหลวงญี่ปุ่นที่คุดันซางะ ในกรุงโตเกียววันที่ 3 เมษายน ปีเดียวกัน ทั้งคู่ได้ย้ายไปที่เมืองฉางชุน เมืองหลวงของแมนจูกัว ทั้งคู่ให้กำเนิดพระธิดา 2 พระองค์ ทำให้ชีวิตการสมรสเริ่มมีความสุข

ระหว่างการอพยพของแมนจูเรียจากการโจมตีของสหภาพโซเวียต เจ้าหญิงฮิโระต้องแยกจากเจ้าชายผู่เจี๋ย ขณะที่เจ้าชายผู่เจี๋ยต้องติดตามจักรพรรดิผู่อี๋พระเชษฐาเสด็จลี้ภัยทางเครื่องบิน เจ้าหญิงฮิโระและเจ้าหญิงหยุนเฉิงพระธิดาได้ถูกส่งไปเกาหลีโดยทางรถไฟพร้อมกับสมเด็จพระจักรพรรดินีวั่นหรง รถไฟพระที่นั่งได้ถูกควบคุมโดยกองทัพพรรคคอมมิวนิสต์จีนที่ตาลิทโจว แมนจูกัวในเดือนมกราคม พ.ศ. 2489 ในเดือนเมษายนทั้งหมดทรงถูกคุมขังไว้ที่คุกเมืองฉางชุน จนได้รับการปล่อยตัวและถูกคุมขังอีกครั้งที่คุกมณฑลจี๋หลิน เมื่อกองทัพพรรคก๊กมินตั๋งได้ทิ้งระเบิดมณฑลจี๋หลินLebra, Above the Clouds pp.213 ทั้งหมดจึงถูกย้ายไปคุมขังที่คุกเมืองหยานจี เจ้าหญิงฮิโระและพระธิดาได้ถูกย้ายไปคุมขังที่คุกเมืองเซี่ยงไฮ้Behr, The Last Emperor, p. 268-9 และได้รับการส่งกลับไปยังญี่ปุ่น ในปี พ.ศ. 2504 หลังจากพระสวามีทรงพ้นโทษ ทั้งคู่ได้รับการยินยอมให้ประทับอยู่ร่วมกันที่เมืองปักกิ่งโดยโจว เอินไหล ตั้งแต่ พ.ศ. 2504 ซึ่งทั้ง 2 พระองค์ไม่เคยห่างกัน โดยใช้ชีวิตแบบสามัญชน จนกระทั่ง พ.ศ. 2530 เจ้าหญิงฮิโระ ซางะสิ้นพระชนม์  สิริพระชนมายุ 73 พรรษา

 พระธิดา 
 เจ้าหญิงฮุ่ยเซิง (慧生) ประสูติเมื่อปี พ.ศ. 2482 ที่เมืองฉางชุน ทรงศึกษาที่โรงเรียนกากูชูอิง พระนางทรงถูกปลงพระชนม์ที่อิซุ ใกล้กรุงโตเกียวในวันที่ 10 ธันวาคม พ.ศ. 2500 แต่บางหลักฐานกล่าวว่าทรงกระทำอัตวินิบาตกรรมพระองค์เอง
 เจ้าหญิงหยุนเซิง (嫮生) ประสูติเมื่อปี พ.ศ. 2484 ทรงศึกษาที่โรงเรียนกากูชูอิง หลังจากนั้นทรงอภิเษกสมรสกับอดีตชนชั้นสูงในโตเกียว และทรงมีบุตรธิดารวม 5 พระองค์ ปัจจุบันยังทรงดำรงพระชนม์ชีพอยู่
# งูหางกระดิ่งไซด์ไวน์เดอร์
งูหางกระดิ่งไซด์ไวน์เดอร์ หรือ งูไซด์ไวน์เดอร์ (Carr A. 1963. The Reptiles. Life Nature Library. Time-Life Books, New York. LCCCN 63-12781.) เป็นงูพิษขนาดใหญ่ที่อาศัยอยู่แถบทะเลทราย จัดเป็นงูจำพวกงูหางกระดิ่ง อยู่ในวงศ์งูแมวเซา (Viperidae) และวงศ์ย่อยงูหางกระดิ่ง (Crotalinae)

จัดเป็นงูหางกระดิ่งชนิดที่มีขนาดใหญ่ชนิดหนึ่ง มีความยาวเต็มที่ได้ถึง 1.5-2.5 ฟุต แต่ตัวที่มีความยาวกว่า 30 นิ้ว มักไม่ค่อยพบ มีลักษณะเด่น คือ มีติ่งเล็ก ๆ เหนือตาคล้ายกับเขา ซึ่งเป็นอวัยวะที่ใช้ในการปกป้องดวงตา มีเกล็ดตามลำตัวสีน้ำตาลหรือสีน้ำตาลเข้ม สำหรับการปรับตัวให้กลมกลืนกับสิ่งแวดล้อม ที่เป็นทราย 

งูหางกระดิ่งไซด์ไวน์เดอร์ มีการเคลื่อนที่ด้วยการเหวี่ยงตัวไปข้าง ๆ ด้วยการควบคุมตัวให้ตกลงสู่พื้นในแนวดิ่งเพื่อหลีกเลี่ยงการลื่นไถล เพื่อทำให้เกิดแรงผลักและทำให้ลำตัวเคลื่อนไปข้างหน้าขณะเดียวกันลำตัวถูกยกขึ้นสูงจากพื้นวัสดุแล้วตกลงในแนวดิ่ง จึงสามารถเคลื่อนไปข้างหน้าได้ แต่ทิศทางการเลื้อยอาจดูเฉียงไปด้านข้างเล็กน้อย ทั้งนี้เพราะรูปแบบการเคลื่อนที่แบบนี้เหมาะมากสำหรับการเคลื่อนที่ของสัตว์ที่ไม่มีขาบนพื้นทราย ที่อ่อนนุ่มแบบนี้ อันเป็นที่มาของชื่อสามัญที่ใช้เรียกด้วยหน้า 111, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0 

งูหางกระดิ่งไซด์ไวน์เดอร์ เป็นงูที่ออกหากินในเวลากลางคืน ด้วยการตรวจจับคลื่นอินฟาเรดจากความร้อนของตัวเหยื่อ ซึ่งเหยื่อ โดยมากจะได้แก่ สัตว์เลี้ยงลูกด้วยนมขนาดเล็ก เช่น หนู หรือสัตว์ฟันแทะและกิ้งก่าชนิดต่าง ๆ ที่อาศัยอยู่ในทะเลทราย 

แพร่กระจายพันธุ์ตั้งแต่ภาคใต้ของสหรัฐอเมริกา เช่น รัฐเท็กซัส, ยูทาห์, เนวาดา, อริโซนา, แคลิฟอร์เนีย และตอนเหนือของเม็กซิโก แบ่งออกได้เป็น 3 ชนิดย่อย ตามแต่ละถิ่นที่อยู่อาศัย (ดูในตาราง)
thumb|left|220px|รอยบนพื้นทราย ที่เป็นงูเหวี่ยงตัวผ่าน
เป็นงูที่ออกลูกเป็นตัวได้มากกว่าครั้งละ 18 ตัวSidewinder Rattlesnake
# ลาร์ส อเล็กซานเดอร์สัน
ลาร์ส อเล็กซานเดอร์สัน  เป็นตัวละครจากเกมเทคเคน 6 ภาค บลัดไลน์ รีเบลเลียน และจากความโดดเด่นของลาร์ส อเล็กซานเดอร์สัน นี้เองที่ทำให้เขาได้รับเลือกให้เป็นตัวละครพิเศษสำหรับเกมนารุโตะ ชิปปุเด็น: อัลติเมท นินจาสตอร์ม ภาค 2 ซึ่งผลิตโดยบริษัท นัมโค-บันไดเกมส์ สำหรับเพลย์สเตชัน 3 และเอ็กซ์บอกซ์ 360 มาแล้วครั้งหนึ่งลาร์ส์ ในนารุโตะ ชิปปุเด็น: อัลติเมท นินจาสตอร์ม 2 

 ประวัติตามท้องเรื่อง 
ลาร์ส อเล็กซานเดอร์สัน เป็นผู้นำกองกำลังตั้งแต่วัยหนุ่ม เขาเป็นนายทหารผู้มีความแข็งแกร่งทั้งทางกายและจิตใจขั้นดีเยี่ยม เวลาออกรบ เขามักจะอยู่ในแนวหน้าและเป็นที่นับถือต่อบุคคลใต้การบัญชาการอย่างมาก ต่อมาเขาเพิ่งรู้ว่ามีสายเลือดมิชิม่าจากฝ่ายบิดา ซึ่งคือ เฮย์ฮาจิ มิชิม่า นั่นเอง โดยที่เฮย์ฮาจิเองไม่ทราบเรื่องนี้มาก่อน 

 ข้อมูลจำเพาะ 
 ชื่อ : ลาร์ส อเล็กซานเดอร์สัน (Lars Alexandersson)
 สัญชาติ : 
 วันเดือนปีเกิด : 18 กรกฎาคม ค.ศ. 1961
 ส่วนสูง : ไม่ระบุ
 น้ำหนัก : ไม่ระบุ
 กรุ๊ปเลือด : ไม่ระบุ
 งานอดิเรก : -
 สิ่งที่ชอบ : อลิซา บอสโคโนวิช, ลี เชาลัน, ราเวน, โทกุ และ จิน คาซามะ (เพื่อปกป้องโลก) 
 สิ่งที่เกลียด : คาสึยะ มิชิม่า และเฮย์ฮาจิ มิชิม่า

 ในนารุโตะ ชิปปุเด็น: อัลติเมท นินจาสตอร์ม 2 
ลาร์ส อเล็กซานเดอร์สัน ได้รับเลือกให้เป็นตัวละครพิเศษในเกมนารุโตะ ชิปปุเด็น: อุลติเมท นินจาสตอร์ม 2 โดยเป็นการต่อสู้ข้ามฝั่งภายหลังจากที่เขาได้ปรากฏตัวในเทคเคน 6 ภาค บลัดไลน์ รีเบลเลียน โดยเขาได้รับการออกแบบเครื่องแต่งกายขึ้นใหม่โดยมาซาชิ คิชิโมโตะ ซึ่งเป็นผู้เขียนการ์ตูนนินจาคาถาโอ้โฮเฮะ โดยการออกแบบนี้ได้เน้นรูปแบบพื้นฐานให้เข้ากับการปรากฏตัวในภาคอัลติเมท นินจาสตอร์ม 2
# การผ่าตัดทำหมันหญิง
การผ่าตัดทำหมันหญิง หรือ การผูกท่อนำไข่  เป็นหัตถการทางการแพทย์อย่างหนึ่ง ทำเพื่อให้สตรีเป็นหมัน โดยการทำให้ท่อนำไข่ตัน หรือขาดออกจากกัน ซึ่งจะทำให้ไข่ไม่สามารถจะได้รับการปฏิสนธิได้ ถือเป็นการคุมกำเนิดด้วยการทำหมันถาวรชนิดหนึ่ง หลังการทำหมันนี้ ผู้รับการผ่าตัดจะมีการสร้างฮอร์โมน ความต้องการทางเพศ และรอบเดือนเป็นปกติ
ประสิทธิภาพ
การผูกท่อนำไข่ให้ประสิทธิภาพอยู่ที่ประมาณ 99% ในปีแรก ส่วนในปีหลังจากนั้นประสิทธิภาพจะลดลง เนื่องจากมีโอกาสที่ท่อนำไข่ที่ถูกตัดแล้วเกิดเชื่อมต่อกัน ได้เอง หรือท่อนำไข่ที่ตัดเกิดทำตัวเองให้เป็นรูขึ้นมาได้เอง ทำให้เกิดการตั้งครรภ์โดยไม่ได้ตั้งใจได้ การตรวจหาว่าท่อนำไข่เกิดเชื่อมกันเองแล้วหรือไม่นั้นทำได้ยาก นอกจากจะเกิดการตั้งครรภ์ขึ้นมาแล้วเท่านั้นจึงจะทราบ

เมื่อเกิดการตั้งครรภ์ขึ้นแล้วจะมีโอกาส 15-20% ที่จะเป็นการตั้งครรภ์นอกมดลูก
# มนุษย์หมาป่า ราชันย์อำมหิต
มนุษย์หมาป่า ราชันย์อำมหิต หรือ The Wolfman เป็นภาพยนตร์ฮอลลัสู้ดที่นำต้นฉบับภาพยนตร์สยองขวัญในชื่อเดียวกันเมื่อปี พ.ศ. 2484 กลับมาทำใหม่  โดยผู้กำกับ โจ จอห์นสตัน  นำแสดงโดย เบนิซิโอ เดล โทโร่, แอนโทนี ฮ็อปกินส์, เอมิลี่ บลันท์, ฮิวโก วีฟวิง และเจอราดีน แชปลิน  แต่เดิมมีกำหนดฉายในวันที่ 6 พฤศจิกายน พ.ศ. 2552   แต่ได้เลื่อนมาเข้าฉายวันที่ 12 กุมภาพันธ์ พ.ศ. 2553

 เรื่องย่อ 
ในปี 1891 ชีวิตวัยเยาว์ของ ลอว์เรนซ์ ทัลบอต (เบนิซิโอ เดล โทโร่) จบสิ้นในคืนที่แม่ของเขาตาย หลังจากนั้นเขาก็จากหมู่บ้านเล็กๆ ที่แบล็กมัวร์ไป เขาใช้เวลานานหลายสิบปีหนีจากอดีตอันเจ็บปวด แต่เมื่อ เกว็น คอนลิฟฟ์ (เอมิลี บลันต์) คู่หมั้นของพี่ชายมาขอความช่วยเหลือ เนื่องจากพี่ชายหายตัวไป ทัลบอตก็ต้องเดินทางกลับมายังคฤหาสน์ของครอบครัว ทัลบอตกับพ่อที่ไม่ค่อยสนิทกัน (แอนโทนี ฮ็อปกินส์) จำต้องร่วมกันตามหาพี่ที่สาบสูญ ขณะเดียวกันนั้น เกิดเรื่องสะเทือนขวัญขึ้นในหมู่บ้าน เมื่อสัตว์ดุร้ายกระหายเลือดออกอาละวาดไล่ฆ่าผู้คน สก็อตแลนด์ยาร์ดส่งนักสืบ เอเบอร์ลิน (ฮิวโก วีฟวิง) เข้ามาสืบคดีนี้ พร้อมกับที่ทัลบอตเองก็ค่อยๆ สืบหาความจริงเช่นกัน หลังจากนั้น ทัลบอตได้ยินเรื่องคำสาปที่ทำให้คนกลายร่างเป็นหมาป่าในคืนพระจันทร์เต็มดวง เขาจึงต้องวางแผนล่าเจ้าสัตว์ร้ายนี้เพื่อปกป้องหญิงสาวที่เขาเริ่มจะมีใจให้ เมื่อการไล่ล่าในคืนพระจันทร์เต็มดวงเริ่มขึ้น ชายหนุ่มผู้มีอดีตอันเจ็บปวดก็ได้พบกับด้านมืดที่ซุกซ่อนอยู่ในตัวเองโดยที่เขาไม่เคยคาดคิดมาก่อน

 เกร็ดจากภาพยนตร์ 
 แอนดรูว์ เควิน วอล์กเกอร์ และ เดวิด เซลฟ์ เขียนบทภาพยนตร์เรื่องนี้โดยดัดแปลงจากบทภาพยนตร์ของ เคิร์ต ซิออดแมก เรื่อง The Wolf Man (1941)  ซึ่งกำกับโดย จอร์จ แวกเนอร์ และมี ลอน เชนีย์ จูเนียร์ รับบท ลอว์เรนซ์ ทัลบอต หรือมนุษย์หมาป่า ภาพยนตร์เรื่องดังกล่าวทำให้มนุษย์หมาป่าเป็นที่นิยมในวงการภาพยนตร์ และโด่งดังกว่าภาพยนตร์มนุษย์หมาป่าเรื่องแรกๆ อย่าง Werewolf of London (1935) ของผู้กำกับ สจวร์ต วอล์กเกอร์ 

 ก่อนจะมีการนำเรื่องราวของมนุษย์หมาป่ามาสร้างเป็นภาพยนตร์ มีการเล่าขานตำนานความน่ากลัวของมนุษย์ที่กลายร่างเป็นสัตว์ร้ายในคืนพระจันทร์เต็มดวงในหลายวัฒนธรรมมานานหลายร้อยปีแล้ว เช่น ในตำนานกรีกโบราณ และในบันทึก Otia Imperialia เมื่อปี 1212 ของ เกอร์เวสแห่งทิลเบรี 

 ตัวละคร จอห์น ทัลบอต ใน The Wolf Man (1941) ซึ่งรับบทโดย คล็อด เรนส์ นั้นมีบทบาทเพียงน้อยนิด แต่ในเรื่องนี้ ผู้สร้างต้องการให้ จอห์น ทัลบอต ที่รับบทโดย แอนโธนี ฮอปกินส์ มีความสำคัญต่อเรื่องราว นอกจากนี้ พวกเขายังเน้นความสำคัญของตัวละครอย่าง เกว็น คอนลิฟฟ์ ที่รับบทโดย เอมิลี บลันต์ และหัวหน้ายิปซี มาเลวา ที่รับบทโดย เจอรัลดีน แชปลิน 

 ช่างแต่งหน้าเทคนิคพิเศษ ริก เบเกอร์ ต้องการให้ตัวละครในภาพยนตร์เรื่องนี้ดูใกล้เคียงกับใน The Wolf Man (1941) ฉบับดั้งเดิมมากที่สุด เพื่อแสดงความคารวะต่อช่างแต่งหน้า แจ็ก เพียร์ซ แต่ ริก ก็ต้องการให้งานของเขาดูทันสมัย และต้องการให้มนุษย์หมาป่าของเขาดิบเถื่อนและมีความสามารถที่น่ากลัวกว่าเดิมด้วย เขากับ เดฟ เอลซีย์ ผู้ดูแลสเปเชียลเอฟเฟกต์ที่เกี่ยวกับสิ่งมีชีวิต จึงช่วยกันออกแบบมนุษย์หมาป่าฉบับที่สดใหม่ที่สุดออกมา

 ภาพยนตร์ The Wolf Man (1941) ต้นฉบับถ่ายทอดยุคสมัยนั้นๆ ในแคว้นเวลส์ของสหราชอาณาจักร ส่วนภาพยนตร์เรื่องนี้นำเสนอเรื่องราวในอังกฤษ ยุควิกตอเรียนปี 1890 เนื่องจากผู้สร้างต้องการบรรยากาศสยองขวัญของเมืองลอนดอนที่สกปรก มืดหม่น มีแสงสว่างเพียงจากตะเกียงแก๊ส และเต็มไปด้วยหมอก

  นักแสดงหลายคน รวมถึง จีน ซิมมอนส์ และ เดวิด ลี ร็อธ ถูกเรียกตัวเข้ามาช่วยสร้างเสียงมนุษย์หมาป่าหอน
# จิมมี เพจ
เจมส์ แพทริก "จิมมี" เพจ โอบีอี (, เกิด 9 มกราคม 1944) เป็นนักกีตาร์ นักแต่งเพลง และโปรดิวเซอร์ชาวอังกฤษ เพจเริ่มต้นอาชีพนักดนตรีจากการเป็นนักกีตาร์ที่ทำงานในสตูดิโอในลอนดอน ต่อมาในปี ค.ศ. 1966 ถึงค.ศ. 1968 เขาเป็นสมาชิกของวงเดอะยาร์ดเบิร์ดส์ จากนั้นเขาได้ก่อตั้งวงเลด เซพเพลิน
เพจได้ถูกอธิบายว่า "หนึ่งในนักกีตาร์และนักแต่งเพลงที่มีอิทธิพลที่สุด มีความสำคัญที่สุด และมีความสามารถรอบด้านที่สุดในประวัติศาสตร์ของเพลงร็อกตลอดกาลอย่างไม่มีข้อสงสัย"  ในปี 2003 โรลลิงสโตน ได้จัดอันดับให้เพจอยู่ในอันดับที่9 ในรายการ"100 นักกีตาร์ที่ยอดเยี่ยมที่สุดตลอดกาล"  และเพจยังถูกเสนอชื่อให้อยู่ในหอเกียรติยศร็อกแอนด์โรลสองครั้ง ครั้งแรกในฐานะสมาชิกของวงเดอะยาร์ดเบิร์ดส์ (1992) Rock and Roll Hall of Fame + Museum: Inductee Biography: The Yardbirds (1992) ครั้งที่สองในฐานะสมาชิกของวงเลด เซพเพลิน (1995) Rock and Roll Hall of Fame + Museum: Inductee Biography: Led Zeppelin (1995)
# นาวแอนด์เด็น
Now & Then เป็นอัลบั้มชุดที่สามของวง อินฟินิตี้ ซึ่งสังกัดกับค่าย แกรมมี่ ออกจำหน่ายในปี พ.ศ. 2531 อัลบั้มชุดนี้มีการนำเพลง "เหมือนเป็นคนอื่น" ของ เบิร์ด ธงไชย และ "เพียงแค่ใจเรารักกัน" ของ วิยะดา โกมารกุล ณ นคร มาทำใหม่

รายชื่อเพลง
ทุกเพลงแต่งโดย ศรายุทธ สุปัญโญ ยกเว้น Now & Then แต่งโดย สมาชิกทั้งหมด, Movin แต่งโดย อภิไชย เย็นพูนสุข, My Experience โดย ชุมพล สุปัญโญ, เหมือนเป็นคนอื่น และ เพียงแค่ใจเรารักกัน เป็นเพลง Cover

 Now & Then
 Easy Touch
 เหมือนเป็นคนอื่น
 Movin
 On My Funk
 เพียงแค่ใจเรารักกัน
 Lonely Cloud
 My Experience

 สมาชิกวง 
 ศรายุทธ สุปัญโญ - เปียโน, หัวหน้าวง
 ชุมพล สุปัญโญ - กีต้าร์
 ประสิทธิ์ เหลืองอรุณ - เบส
 วรฤทธิ์ เล่ห์วิสุทธิ์ - กลอง
 อภิไชย เย็นพูนสุข - คียบอร์ด
 เทวัญ ทรัพย์แสนยากร - แซ็ก
 ยงยุทธ มีแสง - ทรัมเปต
 จรัญ สารีวงษ์ - เครื่องเคาะ

 เกร็ดจากอัลบั้ม 
 เพลงจากอัลบั้มชุดนี้ที่คนรู้จักมากที่สุด คือ Lonely Cloud ภายหลังถูกนำมาทำใหม่ในอัลบั้ม เดอะ มิราเคิ่ล
 เพลง On My Funk เป็นเพลงเก่าจากอัลบั้มชุด Majestic Rain ที่เอามาทำใหม่เช่นกัน
 มีความผิดพลาดในการพิมพ์ตรงส่วนสมาชิกวงอยู่สองจุด คือ ประสิทธิ์ เหลืองอรุณ และ จรัญ สารีวงษ์ ชื่อสลับกันคนละตำแหน่ง และ จรัญ ไม่ได้เล่น คีย์บอร์ด แต่มีตำแหน่งเป็นมือเพอร์คัสชั่น
# ลี เชาลัน
ลี เชาลัน  เป็นตัวละครจากเกมเทคเคนปรากฎตัวในเกมเทคเคนภาคแรก ซึ่งมีถิ่นกำเนิดจากจีน และมาอาศัยอยู่ที่ญี่ปุ่น และต่อมาเขาได้ใช้ศิลปะมาร์เชี่ยลอาร์ตแบบผสมผสานในการต่อสู้ ก่อนที่จะเน้นการใช้ศิลปะการต่อสู้แบบจีทคุนโด้ร่วมด้วยตั้งแต่ภาค 4 เป็นต้นมา และตั้งแต่ภาค 5 เป็นต้นมา ลี เชาลัน มักขวักมือเรียกคู่ต่อสู้เพื่อท้าทายขณะต่อสู้

 ประวัติตามท้องเรื่อง 
เทคเคนภาคแรก - ภาค 3
ลี เชาลัน เปรียบเสมือนเป็นน้องชายของคาซูยะ มิชิมะ เนื่องจากเฮย์ฮาจิ มิชิมะ ได้นำมาเลี้ยงดูตั้งแต่เยาว์วัย ลี ได้ทำการฝึกฝนวิชาการต่อสู้ของตระกูลมิชิมะเพื่อเข้าชิงตำแหน่งผู้นำของบริษัทตระกูลมิชิม่าเช่นดียวกันกับคาซูยะ มิชิมะ จนกระทั่งลีกลายเป็นนักสู้ที่มีฝีมือ และได้รับการขนานนามว่าเป็นปีศาจผมสีเงิน

ลี เชาลัน อาศัยอยู่ร่วมกับเฮย์ฮาจิ มิชิม่าในฐานะของลูกเลี้ยงในฐานะที่เหนือกว่าคาซูยะ มิชิมะ โดยเป็นผู้บริหารบริษัทมิชิมะ ทว่าเบื้องหลังของบริษัทนั้นมีทั้งการคอรัปชั่นและติดสินบน หวัง จินเรย์ทราบความจึงเดินทางมาเยี่ยมเฮย์ฮาจิผู้เป็นสหาย และคาซูยะบุตรชาย หวัง จินเรย์มีความปรารถนาที่จะให้บริษัทกลับคืนมามีความโปร่งใสดังเดิม เช่นเดียวกับที่จินปาจิ มิชิม่าผู้เป็นสหายของเขาได้ดูแลมาก่อน

หลังจากที่เขาได้แปรพรรคจากเฮย์ฮาจิแล้ว เขาก็ได้ย้ายมาเป็นฝ่ายคาซูยะ แทน แต่ภายหลังจากการแข่งขันศึกราชันย์กำปั้นเหล็กครั้งที่สองสิ้นสุดลง เฮย์ฮาจิกลับเป็นฝ่ายชนะ และได้ทำการขับไล่ลีออกจากบริษัทในเครือของตระกูลมิชิม่าอย่างไม่สนใจใยดี แม้ว่าบางช่วงเวลา ลีจะยังคงมีความแค้นต่อเฮย์ฮาจิอยู่ก็ตาม แต่เขาก็คิดว่าหากกำจัดเฮย์ฮาจิไปเพื่อเป็นการล้างแค้นก็คงไม่มีความหมายอะไร เพราะถึงอย่างไรเฮย์ฮาจิที่มีอายุมากแล้วก็คงมีชีวิตอยู่ต่อไปได้เพียงอีกไม่กี่ปี เขาคิดว่าควรใช้ชีวิตแบบมีความสุขจะดีกว่า ในช่วงนี้เองเขาได้ต่อสู้กับนักสู้หลายราย และย้ายที่อยู่ไปยังแมนชั่นหรูที่บาฮามาส เพื่อใช้ชีวิตอยู่ที่นั่นอย่างสุขสงบ

แล้วในวันหนึ่ง ลีก็ได้พบกับการประกาศขอยสินค้าจากจี-คอร์ปอเรชั่นในระบบออนไลน์ และเขาได้ซื้อมาในราคาที่ถูกมาก เขาจึงลองสืบเข้าไปถึงระบบเครือข่ายของคอมพิวเตอร์จากบริษัทดังกล่าว นั่นทำให้ลีได้ทราบว่าบริษัทนี้ถูกกองกำลังกำปั้นเหล็กบุกเข้าโจมตี ทำให้ระบบฐานข้อมูลต่างๆถูกทำลายหรือไม่ก็ถูกยึดไป เมื่อสืบต่อไปเขาก็ได้รู้ว่าบริษัทเครือตระกูลมิชิมะได้วิจัยพัฒนาในการจัดสร้าง ความมีชีวิตในรูปแบบใหม่ ซึ่งคาดว่าจะสามารถสร้างผลงานนี้ได้สำเร็จในปีถัดไป
เทคเคนภาค 4 - 6

 การตอบรับ 
ใน ค.ศ. 2008 เว็บไซต์ News.com.au ได้จัดให้เขาติดอันดับตัวละครเกมที่มีความเซ็กซี่มากที่สุด โดยให้เขาอยู่ในอันดับสาม ใน ค.ศ. 2012 นิตยสารคอมเพล็กซ์ ได้จัดให้เขาอยู่ในอันดับที่ 39 ของตัวละครวิดีโอเกมที่มีความโดดเด่นที่สุด โดยให้การแสดงความคิดเห็นว่า "เป็นทั้งบุตรบุญธรรมของเฮย์ฮาจิและผู้คิดค้นศิลปะการต่อสู้ที่แพรวพราว"